13.ΑΠΟΦΑΣΗ ΥΠΟΥΡΓΩΝ EΞΩΤΕΡΙΚΩΝ - ΕΘΝΙΚΗΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 104540/Ε2-1952 της 11-19 Ιουλίου 2000 Έγκριση καταβολής εκουσίας συνεισφοράς της Ελλάδος στο Μορφωτικό Πρόγραμμα του Ιδρύματος Φουλμπράϊτ.  Έχοντας υπόψη: α) Τις διατάξεις του Ν.Δ. 932/1971 «Περί εκουσίων συνεισφορών της Ελλάδος εις Διεθνείς Οργανισμούς» (ΦΕΚ 141 τ.Α/ 1971) όπως τροποποιήθηκε με το Ν. 2412/1996 (άρθρο 1 παρ. 12) «Μεταφορά αρμοδιοτήτων από το Υπουργικό Συμβούλιο σε άλλα Κυβερνητικά όργανα και άλλες διατάξεις» (ΦΕΚ123/Τ.Α/17.6.96). β) Τις διατάξεις του Ν. 3152/1955 «Περί κυρώσεως της από 23 Απριλίου 1948 Συμφωνίας μεταξύ της Ελληνικής Κυβερνήσεως και της Κυβερνήσεως των Ηνωμένων Πολιτειών της Αμερικής, περί της χρησιμοποιήσεως κεφαλαίων διατεθέντων συμφώνως προς τας περί Παροχής Πιστώσεως Συμφωνίας, αίτινες υπεγράφησαν την 16η Μαΐου 1946, 25η Σεπτεμβρίου 1946, 4η Οκτωβρίου 1946 και 6η Ιανουαρίου 1948 μεταξύ της Ελληνικής Κυβερνήσεως και της Κυβερνήσεως των Ηνωμένων Πολιτειών της Αμερικής» (ΦΕΚ 64 τ.Α/1955) με το οποίο καθορίζεται η λειτουργία του ιδρύματος Φούλμπραϊτ στην Ελλάδα. γ) Τις διατάξεις του Ν. 1982/1991 «Κύρωση Συμφωνίας Οικονομικής Επιστημονικής και Τεχνολογικής, Εκπαιδευτικής και Μορφωτικής Συνεργασίας μεταξύ των Κυβερνήσεων της Ελληνικής Δημοκρατίας και των Ηνωμένων Πολιτειών της Αμερικής» (ΦΕΚ 188 τ.Α/1991) με το οποίο κυρώθηκαν οι μορφωτικές ανταλλαγές που καλύπτονται και ενισχύονται από το Πρόγραμμα Φούλμπραϊτ. δ) Το με αριθ. ΙΒ/1545/16.3.2000 & 2596/31.3.2000 έγγραφα της Δ/νσης Οικονομικών Υπηρεσιών του ΥΠΕΠΘ και τα υπ' αριθμ. 4543/3.4.2000 και 4739/4..4.2000 έγγραφα της ΥΔΕ στο ΥΠΕΠΘ για την «Μεταφορά πίστωσης στον ΚΑΕ 2619 του Ειδικού Φορέα 13-110 του ΥΠΕΘΟ» για την οικονομική ενίσχυση του ιδρύματος Φουλμπράϊτ, η οποία εγκρίθηκε με την υπ' αριθμ. 232346/5 Μαΐου 2000, αρ. Πρωτ. 2/24850 Απόφαση του Γενικού Λογιστηρίου του Κράτους, αποφασίζουμε: Εγκρίνουμε την καταβολή, σε βάρος του Προϋπολογισμού Εξόδων έτους 2000 του Υπουργείου Εθνικής Οικονομίας, δαπάνης ύψους πενήντα εκατομμυρίων (50.00.000) δραχμών, ως συνεισφορά της Ελλάδος στο Μορφωτικό Πρόγραμμα του ιδρύματος Φουλμπράϊτ. Η ισχύς αυτής της απόφασης αρχίζει από τη δημοσίευσή της στην Εφημερίδα της Κυβερνήσεως. 